بؤیوک فرانسه اینقیلابی (۱۷۹۹–۱۷۸۹) — فرانسه و اوروپا سیاسی تاریخینده کؤکلو دییشیکلیک‌لره سبب اوْلموش ان اهمیتلی حادیثه‌لردن بیری. اوْ دؤنم فرانسه‌سینده، ائله‌جه ده باشقا آپاریجی اروپا اؤلکه‌لرینده حاکیم‌زاده‌لر و کاتولیک کلیساسی کشیشلرینه وئریلمیش سایسیز ایمتیازلارلا کاراکتریزه اوْلونان مۆطلق سلطنتدن دموکراسی‌یه، وطنداشلیق و اینسان حاقلاری و آزادلیقلاری کیمی مۆترقّی اصل‌لره اساسلانان سیاسی-ایجتیماعی اینقیلاب.